ai4bharat/Pralekha huggingface dataset:
సమాచార, ప్రసార మంత్రిత్వ శాఖ
దూరదర్శన్లో మళ్లీ టెలివిజన్ స్వర్ణయుగానికి రంగం సిద్ధం
లాక్డౌన్ నేపథ్యంలో ప్రజలకు మనోరంజకాన్ని అందించేందుకు పలు జనాదరణ కలిగిన దారావాహికల పునఃప్రసారం
కేబుల్ ఆపరేటర్లు డీడీ, ఎల్ఎస్టీవీ, ఆర్ఎస్టీవీ ప్రసారాలు తప్పనిసరిః సర్కారు
దేశంలో లాక్డౌన్ అమలవుతున్న వేళ ప్రజలు ఇండ్లల్లో ఉండడాన్ని మరింత ఆనందదాయకంగా మలిచేందుకు గాను సర్కారు చర్యలు చేపట్టింది. టెలివిజన్ చరిత్రలో స్వర్ణ యుగంగా నిలిచిన మేటి దారావాహికలను దూరదర్శన్లో  తిరిగి ప్రసారం చేయాలని ప్రభుత్వం నిర్ణయించింది. ఇందులో భాగంగా ఏప్రిల్ మొదటి వారం నుంచి డీడీ భారతిలో మధ్యాహ్నం వేళ చంద్ర ప్రకాశ్ ద్వివేది దర్శకత్వం వహించిన చాణిక్య , ఉపనిషత్ గంగా  దారావాహికలను ప్రసారం చేయనున్నారు. చిన్నారులకు మనోరంజకంగా ఉండేందుకు గాను ఏప్రిల్ ప్రారంభం నుంచి మధ్యాహ్నం ఒంటి గంటకు డీడీ నేషనల్ నెట్వర్క్ చానల్లో గంటపాటు శక్తిమాన్ దారావాహికను ప్రసారం చేయనున్నారు. సకుటుంబ సపరివారానికి మనోరంజకంగా ఉండేలా ఇదే చానల్లో మధ్యాహ్నం 2 గంటల నుంచి శ్రీమాన్ శ్రీమతి హాస్య కార్యక్రమాన్ని ప్రసారం చేయనున్నారు. దీనికి తోడు డీడీ నేషనల్ చానెల్లో కృష్ణకాళి  దారావాహిక కూడా ప్రసారం కానున్నట్టుగా సమాచార ప్రసార శాఖ తెలిపింది.
(ఇప్పటికే ప్రజాదరణ సీరియళ్ల ప్రసారం..
ఈ నెల 28 నుంచి రామానంద్ సాగర్ రూపొందించిన రామాయణ్ రోజుకు రెండు పూటలా డీడీ నేషనల్ నెట్వర్క్ చానెల్లో ప్రసారమవుతున్న సంగతి తెలిసిందే. దీనికి తోడు బ్యోమ్కేష్ బక్షి , షారూక్ ఖాన్ నటించిన సర్కస్ , హమ్ హైన్ నా , తూ థోతా మై మైనా  దారావాహికలు డీడీ నేషనల్ నెట్వర్క్ చానెల్లో ప్రసారమవుతున్న సంగతి తెలిసిందే.
డీడీ చానెళ్లను ప్రసారం తప్పనిసరి..
దేశంలోని డీటీహెచ్, కేబుల్ ఆపరేటర్లు దూరదర్శన్ లోక్సభ చానెల్, దూర్దర్శన్ రాజ్యసభ చానెల్తో సహా అన్ని డీడీ చానెళ్లను విధిగా ప్రసారం చేయాలని సమాచార ప్రసారశాఖ మరోసారి పునరుద్ఘాటించింది. కేబుల్ టెలివిజన్ నెట్వర్క్స్  చట్టం ప్రకారం ఇది తప్పనిసరి అని తెలిపింది. ప్రభుత్వ ఆదేశాల మేరకు డీడీ చానెళ్ల ప్రసారాలు అందించని వారిపై ఈ చట్టంలోని సెక్షన్ 11,12 మరియు 18 కింద చట్టపరమైన చర్యలు తీసుకోబడుతాయని తెలిపింది. దేశ వ్యాప్తంగా ప్రజలు తమకు ఇష్టమైన డీడీ చానెళ్ల ప్రసారాలను కేబుల్ ఆపరేటర్ల ద్వారా పొందలేకపోతున్న నేపథ్యంలో సదరు వ్యక్తులు సమీపంలోని దూరదర్శన్ కేంద్రం స్టేషన్ డైరెక్టర్కు గానీ లేదా ddpb.inform[at]gmail[dot]comకు ఈ-మెయిల్ ద్వారా ఫిర్యాదు చేయాలని సమాచార ప్రసార శాఖ సూచించింది.
రక్షణ మంత్రిత్వ శాఖ
సముద్రంలో గాయపడిన మత్స్యకారునికి వైద్య సహాయం అందించిన ఐఎన్ఎస్ ఆదిత్య
03 ఫిబ్రవరి 2022న గోవాకు పశ్చిమాన 75 నాటికల్ మైళ్ల దూరంలో తీవ్రంగా గాయపడిన ఎఫ్ఓ హోనాథన్ అనే ఫిషింగ్ బోట్కు చెందిన మత్స్యకారుడు గాయపడి బాధలో ఉన్నట్టుగా సమాచారం అందుకున్న ఐఎన్ఎస్ ఆదిత్య ఆయనకు తక్షణ వైద్య సహాయం అందించింది. విపిన్ అనే మత్స్యకారుని కుడి చేతికి తీవ్రమైన గాయం తగిలింది, ఫలితంగా అధిక రక్తస్రావం మరియు రక్తం-ఆక్సిజన్ స్థాయిలు తగ్గాయి. సమాచారం అందుకున్న ఐఎన్ఎస్ ఆదిత్య వెంటనే సంఘటనా స్థలానికి చేరుకుని గాయపడిన మత్స్యకారున్ని పైకి తీసుకువచ్చి. ఫిషింగ్ బోట్లోనే ఆయనుకు ఆక్సిజన్ మరియు ప్రథమ చికిత్స అందించింది. విపిన్ కుడి చేతికి సంబంధించిన పలు వేళ్లపై గాయం కలిగింది. ఆయన వేళ్లు పగిలి బాధను ఎదుర్కొన్నాడు. రక్తస్రావం ఆపడానికి మరియు హేమోడైనమిక్ స్టెబిలైజేషన్ సాధించేలా చేసేందుకు ఆయనకు విమానంలో చికిత్స అందించారు. ఐఎన్ఎస్ ఆధిత్య పడవలోని సిబ్బందికి తగినంత వండిన ఆహారాన్ని అందించింది. గాయపడిన మత్స్యకారుడి పరిస్థితి నిలకడగా ఉంది. చికిత్స అనంతరం ఆయనను తన పడవలోని సహోద్యోగులతో చేర్చారు.
ఆరోగ్య, కుటుంబ సంక్షేమ మంత్రిత్వ శాఖ
సక్షమ్ లెర్నింగ్ మేనేజ్మెంట్ ఇన్ఫర్మేషన్ సిస్టమ్ను ప్రారంభించిన కేంద్ర ఆరోగ్య మంత్రిత్వ శాఖ
ఆరోగ్య, కుటుంబ సంక్షేమ మంత్రిత్వ శాఖకు సంబంధించిన లెర్నింగ్ మేనేజ్మెంట్ ఇన్ఫర్మేషన్ సిస్టం  అయిన సక్షమ్  ను కేంద్ర ఆరోగ్య కార్యదర్శి శ్రీ రాజేష్ భూషణ్ ప్రారంభించారు. ఈ డిజిటల్ విద్యా వేదికను న్యూఢిల్లీలోని ఆరోగ్య & కుటుంబ సంక్షేమ జాతీయ సంస్థ  అభివృద్ధి చేసింది.
దేశంలోని ఆరోగ్య/ వైద్య నిపుణులందరికీ వైద్య విద్యను, శిక్షణను అందించేందుకు అంకితం చేసిన ఐక్యవేదిక సక్షమ్. గ్రామీణ, మారుమూల ప్రాంతాలలో ఉన్న ప్రాథమిక ఆరోగ్య కేంద్రాల నుంచి తృతీయ సంరక్షణ , నగరాలలో ఉన్న కార్పొరేట్ ఆసుపత్రుల వరకు ఈ డిజటల్ లెర్నింగ్ ప్లాట్ఫామ్  ఆరోగ్య/ వైద్య నిపుణుల సమ్మిళిత సామర్ధ్య నిర్మాణానికి హామీ ఇస్తుంది.
ప్రస్తుతం సక్షమ్ ః ఆన్లైన్ పద్ధతి ద్వారా 200 ప్రజారోగ్య, 100 క్లినికల్ కోర్సులను ఎల్ఎంఐఎస్ నిర్వహిస్తోంది. ఈ కోర్సులను చేయాలనుకున్న ఆరోగ్య/ వైద్య నిపుణులు పోర్టల్ యుఆర్ఎల్ః https://lmis.nihfw.ac.in/ అన్న లింక్ను క్లిక్ చేయడం ద్వారా నమోదు చేసుకొని, అవసరమైన శిక్షణను పూర్తి చేసుకొని, అవసరమైన అంచనా ప్రమాణాలలో అర్హత పొందిన తర్వాత సర్టిఫికేషన్ను పొందవచ్చు.
ఈ కార్యక్రమంలో ప్రత్యేక కార్యదర్శి  శ్రీ ఎస్. గోపాలకృష్ణన్, సంయుక్త కార్యదర్శి  డాక్టర్ మానశ్వి కుమార్, ఎన్ఐహెచ్ఎఫ్డబ్ల్యు డైరెక్టర్ డాక్టర్ ధీరజ్ షా, ఎన్ఐహెచ్ఎఫ్డబ్ల్యు డిప్యూటీ డైరెక్టర్ నిధి కేసర్వానీ, ఎన్ఐహెచ్ఎఫ్డబ్ల్యు డీన్ డాక్టర్ వికె తివారీ, డాక్టర్ సంజయ్ గుప్తా, డాక్టర్ పుష్పాంజలి స్వైన్, డాక్టర్ డికె యాదవ్, ఆరోగ్య మంత్రిత్వ శాఖ, ఎన్ఐహెచ్ఎఫ్డబ్ల్యుకు చెందిన సీనియర్ అధికారులు పాల్గొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
ఛత్తీస్గఢ్లోని నవ రాయపూర్లో నూతన సెంట్రల్ సెక్రటేరియట్ భవనాన్ని ప్రారంభించిన శ్రీ హర్దీప్ సింగ్ పూరి
కేంద్ర గృహనిర్మాణ, పట్టణ వ్యవహారాలు, పెట్రోలియం, సహజవాయువు శాఖల మంత్రి శ్రీ హర్దీప్ సింగ్ పూరి ఈరోజు ఛత్తీస్గఢ్లోని నవ రాయపూర్లో నూతన సెంట్రల్ సెక్రటేరియట్ భవనాన్ని వర్చువల్ విధానం ద్వారా ప్రారంభించారు. సెంట్రల్ పబ్లిక్ వర్క్స్ డిపార్ట్మెంట్  ఈ భవన నిర్మాణాన్ని రూ. 66.91 కోట్ల వ్యయంతో నిర్మించింది. ఇది 15 కేంద్ర ప్రభుత్వ విభాగాలకు వసతి కల్పిస్తుంది, ఏటా రూ. 4 కోట్ల అద్దె డబ్బు ఆదా అవుతుంది.
ఈ సందర్భంగా శ్రీ పూరి మాట్లాడుతూ, 100 కిలోవాట్ల విద్యుత్ సామర్థ్యం కలిగిన పైకప్పు సోలార్ ప్యానెల్లు, ఎల్ఈడి ఫిట్టింగ్లు, వనరులను సంరక్షించడంలో సహాయపడే హరిత, ఇంధన-పొదుపు చర్యలను భవనంలో చేపట్టినందుకు సిపిడబ్ల్యూడిని ప్రశంసించారు. సిపిడబ్ల్యుడి గత 167 సంవత్సరాలుగా జాతి నిర్మాణంలో ముఖ్యమైన పాత్ర పోషించిందని ఆయన అన్నారు. గత 7 సంవత్సరాలలో, డిపార్ట్మెంట్ నాణ్యమైన నిర్మాణాలను నిర్మించడమే కాకుండా వాటిని నిర్ణీత సమయంలో, మంజూరు చేసిన బడ్జెట్లో పూర్తి చేయడంపై దృష్టి సారించింది. అదే పద్ధతిని ఇతర చోట్ల కూడా ఉపయోగించవచ్చని ఆయన ఆశాభావం వ్యక్తం చేశారు. తాజా నిర్మాణ సాంకేతికతలను చేర్చాలని, పర్యావరణ అనుకూల స్థానిక పదార్థాలను ఉపయోగించాలని కేంద్ర మంత్రి పిలుపునిచ్చారు.
నవ రాయపూర్లోని కొత్త సెంట్రల్ సెక్రటేరియట్ భవనం 11,476 చదరపు మీటర్ల విస్తీర్ణంలో నిర్మించారు. 5 అంతస్తులు, బేస్మెంట్తో విస్తరించి ఉంది. ఇది 800 అధికారులకు కార్యాలయ వసతి కల్పించడమే కాకుండా, 192 వాహనాల పార్కింగ్ సామర్ధ్యం కలిగి ఉంది. ఈ భవనం 3-స్టార్ 'గృహ' రేటింగ్ను కలిగి ఉంది, ఎందుకంటే ఇది పర్యావరణ అనుకూలమైన, నిలకడ లక్షణాలను కలిగి ఉంది. ఇది జీపీఆర్ఏ వసతి ప్రాంగణానికి కేవలం 1.5 కి.మీ దూరంలో ఉంది. ప్రభుత్వ అధికారులకు రాకపోకలకు చాలా సమయం ఆదా చేస్తుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కె. గౌదమాన్ సంస్థకు రెక్కలు పొదిగిన ఎంఎస్ఎంఈ అంతర్జాతీయ సహకార పథకం
తన దేశ అభివృద్ధికి కట్టుబడి, ఒక వ్యవస్థాపకుడు కావాలనే స్ఫూర్తితో శ్రీ కె. గౌడమాన్ బ్రిటన్ నుండి చెన్నైకి వలస వచ్చారు. ఆయన ఇంజినీరింగ్, మేనేజ్మెంట్లో గ్రాడ్యుయేట్ అయినప్పటికీ, పారిశ్రామికవేత్తగా మారే అతని ప్రయాణం అంత సులభం కాదు. ప్రారంభ దశ సమయం అతనికి చాలా ఉద్వేగభరితంగాను, కష్టంగాను నిలిచింది. ఎందుకంటే తన వ్యాపారానికి నిధులను ఏర్పాటు చేయడానికి అతను తన తల్లి ఆభరణాలను తనఖా పెట్టవలసి వచ్చింది. ఈ రోజు అతను స్థాపించిన సంస్థ సీజడ్ స్మార్ట్ మొబిలిటీ సొల్యూషన్స్ పార్కింగ్, ట్రాఫిక్ మేనేజ్మెంట్ కోసం సాఫ్ట్వేర్ సొల్యూషన్లను అందిస్తోంది. ఆయనకు అంతర్జాతీయ సహకార పథకం రూపంలో ఎంఎస్ఎంఈ మంత్రిత్వ శాఖ నుండి మద్దతు లభించింది, ఇది అతని వ్యాపారాన్ని కొత్త స్థాయికి తీసుకువెళ్లింది. “నేను ఎంఎస్ఎంఈ/ఎన్సీఐసీ గుడుకు కిందకు వెళ్లాను. మీరు మీ సంస్థను ప్రపంచ వ్యాప్తంగా ప్రచారం కల్పించాలనుకుంటే మీరు అంతర్జాతీయ సహకార పథకాన్ని ఉపయోగించుకోవచ్చు" అని శ్రీ గౌధమాన్ సూచిస్తాడు. నేడు సీజెడ్ స్మార్ట్ మొబిలిటీ సొల్యూషన్స్ ప్రపంచవ్యాప్తంగా ప్రసిద్ధి చెందిన బ్రాండ్గా ఎదిగింది.
గిరిజన వ్యవహారాల మంత్రిత్వ శాఖ
2023-24 కేంద్ర బడ్జెట్లో ఎస్ టిసి నిధులకు కూడా రూ.119509.87 కోట్లు కేటాయింపు
గిరిజన సంక్షేమ, అభివృద్ధి కార్యకలాపాల షెడ్యూల్డు తెగల విభాగం  కింద నీతి ఆయోగ్ ఆకాంక్షాపూరిత గ్రామాలుగా గుర్తించినవి సహా ప్రత్యేకంగా గుర్తించిన గిరిజన జనాభా అధికంగా ఉన్న గ్రామాల్లో ఆయా రంగాలకు చెందిన మంత్రిత్వ శాఖల ద్వారా కేంద్రప్రభుత్వం వివిధ పథకాలు అమలుపరుస్తోంది. కేంద్ర బడ్జెట్ 10బి ప్రకటనకు దీటుగా ఎస్ టిసి నిధులకు రూ.1,19,509.87 కోట్లు కేటాయించింది. కీలక మౌలిక వసతుల కల్పన కోసం 50 శాతం గిరిజన జనాభా గల 36,428 గ్రామాల్లో గిరిజన వ్యవహారాల మంత్రిత్వ శాఖ ‘‘ప్రధానమంత్రి ఆది ఆదర్శ గ్రామ్ యోజన ’’ పథకం నిర్వహిస్తోంది. నీతి ఆయోగ్ గుర్తించిన ఆకాంక్షాపూరిత గ్రామాలు కూడా ఇందులో ఉన్నాయి. పిఎంఏఏజివై అమలుపరుస్తున్న 10509 గ్రామాల్లో ఆకాంక్షపూరిత జిల్లాలు సహా 86 జిల్లాలు ఉమ్మడిగా ఉన్నాయి.
రాజ్యాంగంలోని 342వ అధికరణం కింద ఒక తెగను షెడ్యూల్డు తెగగా నోటిఫై చేయడానికి నోడల్ ఏజెన్సీగా గిరిజన వ్యవహారాల మంత్రిత్వ శాఖ వ్యవహరిస్తుంది. అయితే క్లెయిమ్ లను పరిశీలించి షెడ్యూల్డు తెగ /సామాజిక స్థాయి సర్టిఫికెట్ జారీ చేసే బాధ్యత మాత్రం రాష్ర్ర్ట ప్రభుత్వ/యుటి అడ్మినిస్ట్రేషన్ పై ఉంది. కుమారి మాధురి పాటిల్ కు; గిరిజనాభివృద్ధి శాఖ అదనపు కమిషన్, ఇతరులకు మధ్య గల కేసుపై సుప్రీంకోర్టు ఇచ్చిన తీర్పులో దరఖాస్తుల పరిశీలన, కుల సర్టిఫికెట్ల జారీపై రాష్ర్టప్రభుత్వాలు/యుటి అడ్మినిస్ర్టేషన్లు అనుసరించాల్సిన మార్గదర్శకాలు జారీ చేసింది. కుల సర్టిఫికెట్ల తనిఖీ కోసం స్క్రూటినీ కమిటీని కూడా ఏర్పాటు చేసింది. సరైన తనిఖీ నిర్వహించి అర్హులైన ఎస్ టిలకు ఎలాంటి జాప్యం లేకుండా సర్టిఫికెట్లు జారీ చేసేందుకు కేంద్రప్రభుత్వం ఎప్పటికప్పుడు రాష్ర్టప్రభుత్వాలు/యుటి అడ్మినిస్ర్టేషన్లకు సలహాలు, సూచనలు జారీ చేస్తోంది.
గిరిజన వ్యవహారాల శాఖ కేంద్ర మంత్రి శ్రీమతి రేణుకా సింగ్ సరుతా రాజ్యసభకు ఈ వివరాలు అందించారు.
జల శక్తి మంత్రిత్వ శాఖ
లద్దాక్లో జల్జీవన్ మిషన్ అమలు, నాటినాణ్యతా పరీక్షలపై ప్రత్యేక దృష్టి తదితర అంశాలలో పురోగతిపై సమీక్ష నిర్వహించిన జలశక్తి మంత్రిత్వశాఖ
వివిధ రాష్ట్రాలు, కేంద్రపాలిత ప్రాంతాలలో జల్ జీవన్మిషన్ కార్యకలాపాల అమలు పురోగతిపై మధ్యంతర సమీక్ష కొనసాగింపులో భాగంగా వీడియో కాన్ఫరెన్సు ద్వారా లద్దాక్ సాధించిన ప్రగతిపై కేంద్ర జలమంత్రిత్వశాఖ సమీక్ష నిర్వహించింది.2024 నాటికి దేశంలోని గ్రామీణప్రాంతాలలోని ప్రతి ఇంటికీ కుళాయిద్వారా నాణ్యమైన మంచినీటిని సరఫరా చేయాలన్న లక్ష్యంతో కేంద్రప్రభుత్వం జల్జీవన్ మిషన్ కార్యక్రమాన్నిచేపడుతోంది. వివిధ రాష్ట్రాలు, కేంద్ర పాలిత ప్రాంతాలలో ఈ పథకం అమలు పై నిరంతరం జలశక్తి మంత్రిత్వశాఖ సమీక్ష నిర్వహిస్తొంది.
లద్దాక్లో 44,082 గ్రామీణ నివాసాలు, 1421 ఆవాసాలలో ఉన్నాయి. ఇవి 191 గ్రామపంచాయితీలు, 288గ్రామాలలో విస్తరించిఉన్నాయి. 2021-22 నాటికి గ్రామీణ ప్రాంతాలలోని నూరు శాతం ఇళ్లకు కుళాయి ద్వారా నీటిసరఫరా చేసేందుకు లద్దాక్ లక్ష్యంగా నిర్ణయించుకుంది . దీనిని సాధించేందుకు లద్దాక్ ప్రస్తుత నీటిసరఫరా మౌలికసదుపాయాలను సమర్ధంగా వినియోగించుకోవాలి. లద్దాక్లోని 254 గ్రామాలలో పైపుద్వారా నీటిసరఫరా ఏర్పాట్లు ఉన్నాయి. ప్రస్తుతం ఉన్న పిడబ్ల్యుఎస్ ల రిట్రోఫిట్టింగ్, తదితర చర్యల ద్వారా మిగిలిన గ్రామాలకు కూడా కుళాయిల ద్వారా నీటిసరఫరాకు చర్యలు తీసుకుంటోంది.
గ్రామ కార్యాచరణ ప్రణాళికను రూపొందించడం,గ్రామ మంచినీరు,పారిశుధ్యకమిటీ ఏర్పాటు వంటి అంశాలను ఈ సమీక్షా సమావేశంలో ప్రధానంగా చర్చించారు. మంచినీటి సరఫరా వ్యవస్థల నిర్వహణ, ప్రణాళికా రూపకల్పన వంటి వాటి విషయాలలో స్వచ్ఛంద సంస్థలు,ఎన్.జి.ఒలు, మహిళా స్వయం సహాయక బృందాల భాగస్వామ్యం వంటి వాటిపై ప్రత్యేక దృష్టిపెట్టారు. గ్రామస్థాయిలో మానవవనరుల కల్పనకు , నైపుణ్య అభివృద్ధికి , గ్రామ పంచాయతీ సిబ్బంది, ఇతర స్టేక్హోల్డర్లకు శిక్షణ కార్యక్రమాలను ఏర్పాటు చేయాల్సిందిగా లద్దాక్ పాలనాయంత్రాంగానికి సూచించడం జరిగింది. ఇలాంటి కార్యకలాపాలు మంచినీటి సరఫరాను మెరుగుగా నిర్వహించడానికి తోడ్పడతాయి.మంచినీటి సరఫరా విషయమై రసాయన పరీక్షలు, బాక్టీరియలాజికల్పరీక్షలుప్రాధాన్యతా ప్రాతిపదికన తప్పకుండా నిర్వహించాల్సిందిగా సూచించారు.
2020-21 సంవత్సరానికి లద్దాక్కు జల్జీవన్ మిషన్ అమలుకోసం 352.09 కోట్ల రూపాయలు కేటాయించడం జరిగింది. ఎం.ఇజిఎన్ఆర్ ఇ జి ఎస్, ఎస్బిఎం, స్థానిక ప్రాంత అభివృద్ధి నిధి తదితరాలకు సంబంధించిన నిధులను ఉమ్మడిగా గ్రామస్థాయిలో సమన్వయం చేసుకుంటూ మంచినీటి వనరులను బలోపేతం చేసేందుకు, గ్రేవాటర్ నిర్వహణ, నీటిసంరక్షణ తదితరాలకు ఖర్చుచేయాల్సిందిగా లద్దాక్ పాలనాయంత్రాంగానికి సూచించడం జరిగింది.
లద్దాక్ సముద్ర మట్టానికి 3,000 నుంచి3,500 మీటర్ల ఎత్తులో ఉంది. ఇక్కడ సగటు అత్యల్ప వార్షిక వర్షపాతం 50 మిల్లీమీటర్లు. పర్యాటకుల సంఖ్యలోపెరుగుదల, వాతావరణ మార్పులు తదితర అంశాలను దృష్టిలో ఉంచుకుని ఈ ప్రాంతంలో సుస్థిర మంచినీటి సరఫరాకు కట్టుదిట్టమైన చర్యలు తీసుకోవడం అవసరం. జల్జీవన్ మిషన్ ఈ సమస్య సమగ్ర పరిష్కారానిక, హర్ఘర్జల్ కు పూచీపడుతూ అక్కడి ప్రజల జీవన ప్రమాణాల మెరుగుదలకు దోహదపడనుంది.
ఆయుష్
పాఠ్యాంశాలలో ఆయుష్ విజ్ఞానం మేళవింపు
ఉన్నత విద్యా మండలిచే రూపొందిన జాతీయ విద్యా విధానం 2020 అమలు కమిటీ 2021 జూలై 19న జరిపిన సమావేశం ప్రకారం , నూతన విద్యా విధానం అమలుకు సంబంధించి కార్యాచరణ నివేదికను ఆయుష్ మంత్రిత్వశాఖ రూపొందించింది. ఈ కమిటీలో ఆయయుష్మంత్రిత్వశాఖ కు చెందిన నిపుణులు ఉన్నారు.
దీనికితోడు, నేషనల్ ఇన్స్టిట్యూట్ ఆఫ్ ఆయుర్వేద  ఆయుర్వేద, యోగ ఆధారంగా నర్సరి, ఎల్.కె.జి, యుకెజి తోపాటు 1వ తరగతి నుంచి 10 -12 తరగతులు వరకు పిల్లలకు నమూనా సిలబస్ ను డిపార్టమెంట్ ఆఫ్ స్కూల్ ఎడ్యుకేషన్, లిటరసీ రూపొందించింది.
ఆలిండియా ఇన్ స్టిట్యూట్ ఆఫ్ ఆయుర్వేద  రోగనిరోధక శక్తిని పెంపొందించే బాల రక్ష కిట్ను 16 సంవత్సరాల వరకు గల విద్యార్ధుల కోసం రూపొందించింది. ఈ కిట్ను ఆయుష్ మంత్రి త్వశాఖ కచ్చితమైన మార్గదర్శకాలకు అనుగుణంగా రూపొందించడం జరిగింది. ఇది సాధారణ ఇన్ఫెక్షన్లనుంచి రక్షించడమేకాక,వారిని ఆరోగ్యంగా ఉంచుతుంది. ఈ కిట్ లో బాల ఆయు రక్షాక్వాతా ఉంది.యిందులో ఔషధ గుణాలు ఉన్నాయి. ఇది అను ఆయిల్ , షమ్షమాని వటి,చ్యవన్ప్రాశ్ లో భాగం. దీనిని ఇండియన్ మెడిసిన్స్ ఫార్మసూటికల్ కార్పొరేషన్ లిమిటెడ్ లో తయారు చేయబడింది. ప్రభుత్వరంగ ఎంటర్ ప్రైజ్ అయిన ఈ సంస్థకు ఉత్తరాఖండ్ లో ప్లాంట్ ఉంది.
ఈ సమాచారాన్ని ఆయుష్ శాఖ మంత్రి శ్రీ శర్వానంద్ సోనోవాల్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో తెలిపారు.
కార్మిక, ఉపాధికల్పన మంత్రిత్వ శాఖ
ఉపాధి కల్పించడానికి పట్టణ ఎం.జి.ఎన్.ఆర్.ఈ.జి.ఏ. కార్యక్రమం
కేంద్ర గణాంకాలు, కార్యక్రమ అమలు మంత్రిత్వ శాఖ  కు చెందిన జాతీయ గణాంకాల కార్యాలయం  నిర్వహించిన నిర్ణీత కాలపరిమితిలో చేసిన కార్మిక శక్తి సర్వే  ద్వారా 2017-18 నుంచి ఉపాధి / నిరుద్యోగానికి సంబంధించిన సమాచారాన్ని సేకరించడం జరిగింది. 2019-20 సంవత్సరానికి చెందిన తాజా పి.ఎల్.ఎఫ్.ఎస్. నివేదిక ప్రకారం, పట్టణ ప్రాంతాల్లో సాధారణ స్థితి ఆధారంగా 15 సంవత్సరాలు మరియు అంతకంటే ఎక్కువ వయస్సు ఉన్న వ్యక్తుల నిరుద్యోగం రేటు 6.9 శాతంగా ఉంది. కాగా, ఇది 2018-19 సంవత్సరంలో 7.6 శాతం, 2017-18 సంవత్సరంలో 7.7 శాతంగా ఉంది.
2021 ఏప్రిల్ నెలలో, ప్రభుత్వం, సంస్థల ఆధారంగా అఖిల భారత త్రైమాసిక ఉపాధి సర్వే  ని ప్రారంభించింది. క్యూ.ఈ.ఎస్. మొదటి విడత  లో 3.08 కోట్లు గా ఉన్న ఆర్థిక వ్యవస్థ లోని ఎంపిక చేసిన తొమ్మిది రంగాల్లో ఉపాధి, 2021 జూలై-సెప్టెంబర్ కాలానికి రెండవ విడత త్రైమాసిక ఉపాధి  ఫలితాల ప్రకారం, 3.10 కోట్లకు పెరిగింది. కాగా, ఆరవ ఆర్థిక గణన  ప్రకారం, ఈ రంగాల్లో మొత్తం ఉపాధి 2.37 కోట్లుగా ఉంది. ఎంచుకున్న ఈ తొమ్మిది రంగాల్లో అంచనా వేసిన మొత్తం ఉపాధిలో, తయారీ రంగం దాదాపు 39 శాతం కాగా, ఆ తర్వాతి స్థానాల్లో విద్య 22 శాతం; ఆరోగ్యంతో పాటు ఐ.టి/బి.పి.ఓ. రంగాలు రెండు కలిపి సుమారు 10 శాతం తో ఉన్నాయి. మొత్తం అంచనా కార్మికులలో వాణిజ్య రంగంలో 5.3 శాతం; రవాణా రంగంలో 4.6 శాతం కార్మికులు నిమగ్నమై ఉన్నారు.
కార్మిక, ఉపాధి మంత్రిత్వ శాఖ సహాయ మంత్రి శ్రీ రామేశ్వర్ ఈ రోజు రాజ్యసభలో ఈ సమాచారాన్ని తెలియజేశారు.
ప్రధాన మంత్రి కార్యాలయం
కంచు పతకాన్ని గెలిచినందుకు టేబుల్టెనిస్ క్రీడాకారుడు శ్రీ సాథియాన్ జ్ఞానశేఖరన్ యొక్క నిమగ్నత ను మరియు సమర్పణభావాన్ని ప్రశంసించిన ప్రధాన మంత్రి
బర్మింగ్ హమ్ లో జరిగిన కామన్ వెల్థ్ గేమ్స్  2022 లో టేబుల్ టెనిస్ పురుషుల సింగిల్స్ పోటీ లో కాంస్య పతకాన్ని గెలుచుకొన్నందుకు గాను టేబుల్ టెనిస్ క్రీడాకారుడు శ్రీ సాథియాన్ జ్ఞానశేఖరన్ యొక్క నిమగ్నత ను మరియు సమర్పణ భావాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ప్రధాన మంత్రి ఒక ట్వీట్ లో -
‘‘కామన్ వెల్థ్ గేమ్స్ 2022 జరిగిన కాలం లో శ్రీ నిరంతరం అద్భుతమైనటువంటి ఆటతీరు ను కనబరిచారు. నేను ఆయన ను టేబుల్ టెనిస్ లో కంచు పతకాన్ని గెలిచినందుకు అభినందిస్తున్నాను. ఆయన నిమగ్నత మరియు ఆయన సమర్పణ భావానికి గాను ఆయన ప్రశంసార్హులు గా ఉన్నారు. రాబోయే ఆటల పోటీల లో కూడాను ఆయన తప్పక రాణిస్తారు అని నేను నమ్ముతున్నాను. #Cheer4India’’ అని పేర్కొన్నారు.
(
ప్రధాన మంత్రి కార్యాలయం
ఏశియాన్ గేమ్స్ లో ఈక్యేస్ట్రియన్డ్రెసేజ్ ఇండివిడ్యువల్ ఈవెంట్ లో కంచు పతకాన్ని గెలిచినందుకుశ్రీ అనుష్ అగ్ర వాలాకు అభినందనల ను తెలిపిన ప్రధాన మంత్రి
ఏశియాన్ గేమ్స్ లో ఈక్యేస్ట్రియన్ డ్రెసేజ్ ఇండివిడ్యువల్ ఈవెంట్ లో కంచు పతకాన్ని గెలిచినందుకు శ్రీ అనుష్ అగ్ర వాలా కు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ మాధ్యం లో -
‘‘ఏశియాన్ గేమ్స్ లో ఈక్యేస్ట్రియన్ డ్రెసేజ్ ఇండివిడ్యువల్ ఈవెంట్ లో కాంస్య పతకాన్ని మాతృ దేశాని కి సాధించి పెట్టినందుకు న్ని శ్రీ అనుష్ అగ్ర వాలా కు ఇవే అభినందన లు. ఆయన యొక్క నైపుణ్యం మరియు అంకిత భావం ప్రశంసనీయమైనటువంటివి. భావి ప్రయాసల లో సైతం ఆయన రాణించు గాక.’’ అని పేర్కొన్నారు.
ఉక్కు మంత్రిత్వ శాఖ
ఖనిజాల సరఫరాను పెంచడానికి మరియు కోకింగ్ బొగ్గు లభ్యతను నిర్ధారించడానికి ప్రభుత్వం తీసుకున్న చర్యలు
ఖనిజాల సరఫరాను పెంచడానికి భారత ప్రభుత్వం మైనింగ్ మరియు మినరల్ పాలసీ సంస్కరణలు తోపాటు వివిధ చర్యలు చేపట్టింది, వీటిలో మెరుగైన ఉత్పత్తి,లీజు గడువు ముగిసిన గనుల ముందస్తు వేలం, నిర్వహణ, వ్యాపారం చేయడంలో సౌలభ్యం, చెల్లుబాటు అయ్యే హక్కులు అనుమతులు సత్వర బదిలీ చేయడం, మైనింగ్ కార్యకలాపాలను ప్రారంభించడం, రవాణాను ప్రోత్సహించడం, మైనింగ్ లీజులను బదిలీ చేయడం, క్యాప్టివ్ మైన్స్ కు ఉత్పత్తి చేయబడిన ఖనిజాలలో 50% వరకు విక్రయించడానికి అనుమతించడం, అన్వేషణ కార్యకలాపాలను మెరుగుపరచడం మొదలైనవి ఉన్నాయి.
మిషన్ కోకింగ్ బొగ్గు
నేషనల్ స్టీల్ పాలసీ 2017లో అంచనా వేసిన దేశీయ కోకింగ్ బొగ్గు డిమాండ్ను తీర్చడానికి బొగ్గు మంత్రిత్వ శాఖ ఎఫ్ వై 22లో మిషన్ కోకింగ్ కోల్ని ప్రారంభించింది. కోకింగ్ బొగ్గు దిగుమతిని తగ్గించడానికి, ఉక్కు రంగం లో కోకింగ్ బొగ్గును కలపడం ప్రస్తుతం వున్న 10-12% నుండి 30-35% కి పెంచబడుతుంది. ప్రధానమంత్రి 'ఆత్మనిర్భర్ భారత్' చొరవ మరియు బొగ్గు మంత్రిత్వ శాఖ చేపట్టిన పరివర్తన చర్యల వల్ల దేశీయ ముడి కోకింగ్ బొగ్గు ఉత్పత్తి 2030 నాటికి 140 ఎం టీ కి చేరుకునే అవకాశం ఉంది, బొగ్గును కడిగిన తర్వాత సుమారు 48 ఎం టీ వినియోగించదగిన కోకింగ్ బొగ్గు దిగుబడి వస్తుంది.
ఇంకా, దేశీయ ఉత్పత్తిని పెంచడం, జీవ ఇంధనాలు, పునరుత్పాదకాలను స్వీకరించడం, ఇంధన సామర్థ్యాన్ని పెంపొందించడం, రిఫైనరీ ప్రక్రియల్లో మెరుగుదల మరియు డిమాండ్ ప్రత్యామ్నాయం వంటి ఐదు-కోణాల వ్యూహాన్ని అనుసరించడం ద్వారా ఎల్ఎన్జితో సహా హైడ్రోకార్బన్లపై ఆధారపడటాన్ని తగ్గించడానికి ప్రభుత్వం రోడ్ మ్యాప్ను సిద్ధం చేసింది.
దేశీయ ఉక్కు పరిశ్రమ ప్రస్తుత డిమాండ్/వినియోగానికి అనుగుణంగా దేశంలో తగినంత ఇనుము ఖనిజం మరియు నాన్-కోకింగ్ బొగ్గు నిల్వలు ఉన్నాయి. అయితే, ప్రధానంగా ఇంటిగ్రేటెడ్ స్టీల్ ఉత్పత్తిదారులు ఉపయోగించే డిమాండ్తో పోలిస్తే దేశంలో అధిక నాణ్యత గల బొగ్గు/ కోకింగ్ బొగ్గు  సరఫరా పరిమితంగా ఉన్నందున కోకింగ్ బొగ్గు దిగుమతి అవుతుంది.
ఈ సమాచారాన్ని కేంద్ర ఉక్కు శాఖ సహాయ మంత్రి శ్రీ. రాజ్యసభలో ఒక ప్రశ్నకు ఫగ్గన్ సింగ్ కులస్తే లిఖితపూర్వక సమాధానం ఇచ్చారు.
ఆయుష్
'సూర్య నమస్కారం- శాస్త్రీయత' పుస్తకాన్ని ఆవిష్కరించిన ఆయుష్ శాఖ సహాయ మంత్రి డాక్టర్ ముంజ్పరా మహేంద్రభాయ్
'సూర్య నమస్కారం- శాస్త్రీయత' పేరిట రూపొందిన ఒక పుస్తకాన్ని కేంద్ర ఆయుష్, మహిళా శిశు అభివృద్ధి శాఖ సహాయ మంత్రి డాక్టర్ ముంజ్పరా మహేంద్రభాయ్ ఆవిష్కరించారు. వివిధ యోగాసనాలకు సంబంధించి శాస్త్రీయ పద్దతిలో సేకరించిన సమాచారాన్ని పుస్తకం లో పొందుపరిచారు.ఆల్ ఇండియా ఇన్స్టిట్యూట్ ఆఫ్ ఆయుర్వేదలో జరిగిన ఈ కార్యక్రమంలో ఏఐఐఏ డైరెక్టర్ ప్రొఫెసర్ తనూజా మనోజ్ నేసరి, ఇన్స్టిట్యూట్ డీన్లు, ఫ్యాకల్టీ సభ్యులు పాల్గొన్నారు.
సంస్థలో 2022 ఆగస్టు 22 నుంచి 27 వరకు జరిగిన కంటిన్యూయింగ్ మెడికల్ ఎడ్యుకేషన్  ప్రోగ్రాం 2022 కార్యక్రమ నిర్వాహకులకు జరిగిన సన్మాన కార్యక్రమంలో మంత్రి ముఖ్య అతిథిగా పాల్గొన్నారు. న్యూఢిల్లీకి చెందిన రాష్ట్రీయ ఆయుర్వేద విద్యాపీఠం తో కలిసి స్వస్థవృత్తా, ద్రవ్యగుణ, పంచకర్మ విభాగాలు కార్యక్రమాన్ని నిర్వహించాయి.
ఆల్ ఇండియా ఇన్స్టిట్యూట్ ఆఫ్ ఆయుర్వేద కి చెందిన స్వస్థవృత్తా, యోగ విభాగాలు 'సూర్య నమస్కారం- శాస్త్రీయత' పుస్తకాన్ని రూపొందించాయి. 'సూర్య నమస్కారం- శాస్త్రీయత' పుస్తకాన్ని ఆవిష్కరించిన మంత్రి భారతీయ సంప్రదాయాలు, అభ్యాసాలను శాస్త్రీయ విధానాల ద్వారా ప్రచారం కల్పిస్తున్నఆల్ ఇండియా ఇన్స్టిట్యూట్ ఆఫ్ ఆయుర్వేద సిబ్బంది, పరిశోధకులను అభినందించారు.
సిఎంఇ లో పాల్గొన్న వారిని ఉద్దేశించి డాక్టర్ మహేంద్ర భాయ్ మాట్లాడారు. అత్యాధునిక సాంకేతిక సాధనాలు ఉపయోగించి ప్రయోగాత్మక శిక్షణ అందించడం, పంచకర్మ విధానాలపై శాస్త్రీయ సదస్సులు నిర్వహించి క్షేత్రస్థాయి సందర్శనలు నిర్వహించడం పట్ల మంత్రి హర్షం వ్యక్తం చేశారు. రోగనిరోధక శాస్త్రం, పర్యావరణం, ఆరోగ్యం, చికిత్సా యోగా మరియు ప్రాథమిక వైద్య గణాంకాలపై శాస్త్రీయ సదస్సులు నిర్వహించడం వల్ల భారతదేశంలో ఆయుర్వేద అధ్యయనాల స్థాయి పెరుగుతుందని అన్నారు. ఆయుర్వేదం ఇప్పుడు ప్రపంచవ్యాప్తంగా గుర్తింపు పొందిందని మంత్రి అన్నారు. ఆయుర్వేద విద్యను అభ్యసిస్తున్న విద్యార్థులకు దీనివల్ల కలిగే ప్రయోజనాలను మంత్రి వివరించారు.
హాస్పిటల్ బ్లాక్లో నూతనంగా నిర్మించిన పంచకర్మ గదిని మంత్రి ప్రారంభించారు. ఆల్ ఇండియా ఇన్స్టిట్యూట్ ఆఫ్ ఆయుర్వేద సమకూర్చుకున్న ఇ-రిక్షా, అంబులెన్స్ను జెండా ఊపి మంత్రి ప్రారంభించారు.
ప్రధాన మంత్రి కార్యాలయం
డాక్టర్ రాజేంద్ర ప్రసాద్ జయంతి సందర్భం లో ఆయన కు స్మృత్యంజలి ఘటించిన ప్రధాన మంత్రి
భారతదేశ ప్రథమ రాష్ట్రపతి డాక్టర్ రాజేంద్ర ప్రసాద్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని ఘటించారు.
భారతదేశ ప్రథమ రాష్ట్రపతి డాక్టర్ రాజేంద్ర ప్రసాద్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని ఘటించారు.
“देश के पहले राष्ट्रपति भारत रत्न डॉ. राजेन्द्र प्रसाद को उनकी जन्म-जयंती पर शत-शत नमन। उन्होंने आजादी के आंदोलन में अत्यंत सक्रिय भूमिका निभाई, साथ ही संविधान के निर्माण में भी विशिष्ट योगदान दिया। विनम्रता और विद्वता से भरा उनका व्यक्तित्व देशवासियों को सदा प्रेरित करता रहेगा।” , అని ప్రధాన మంత్రి ఒక సందేశం లో పేర్కొన్నారు.
Narendra Modi
✔@narendramodi
देश के पहले राष्ट्रपति भारत रत्न डॉ. राजेन्द्र प्रसाद को उनकी जन्म-जयंती पर शत-शत नमन। उन्होंने आजादी के आंदोलन में अत्यंत सक्रिय भूमिका निभाई, साथ ही संविधान के निर्माण में भी विशिष्ट योगदान दिया। विनम्रता और विद्वता से भरा उनका व्यक्तित्व देशवासियों को सदा प्रेरित करता रहेगा।
24.3K
9:17 AM - Dec 3, 2019
Twitter Ads info and privacy
4,582 people are talking about this(
ప్రధాన మంత్రి కార్యాలయం
శ్రీ గురు నానక్ దేవ్ జీ యొక్క ప్రకాశ్ పర్వ్ సందర్భం లో ప్రజల కు శుభాకాంక్షల ను తెలిపిన ప్రధాన మంత్రి
శ్రీ గురు నానక్ దేవ్ జీ యొక్క ప్రకాశ్ పర్వ్ సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ గురు నానక్ దేవ్ జీ యొక్క ప్రకాశ్ పర్వ్ సందర్భం లో ఇవే శుభాకాంక్షలు. ఆయన చేసిన మహనీయ బోధన లు ఒక న్యాయపూర్ణమైనటువంటి సమాజాన్ని మరియు దయాభరితమైనటువంటి సమాజాన్ని నిర్మించడం కోసం మనం పడుతున్న ప్రయాసల లో మనకు మార్గదర్శనం చేస్తూ ఉండు గాక.’’ అని పేర్కొన్నారు.
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ సమాచారం - ఉపాధిపై ఒక అధికారిక దృక్పథం
ఎంపిక చేసిన ప్రభుత్వ ఏజెన్సీల వద్ద అందుబాటులో ఉన్న రికార్డుల ఆధారంగా కొన్ని కోణాలలో పురోగతిని అంచనా వేసేందుకు గణాంకాలు, కార్యక్రమ అమలు మంత్రిత్వ శాఖ పరిధిలోని నేషనల్ స్టాటిస్టికల్ ఆఫీస్  దేశంలో సెప్టెంబర్ 2017 నుంచి అక్టోబర్ 2022 మధ్య ఉపాధి దృక్ఫధంపై పత్రికా ప్రకటనను విడుదల చేసింది. వివరణాత్మక నోట్ను జతపరచడమైంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్త వాక్సినేషన్ కార్యక్రమంలో భాగంగా ఇప్పటివరకు 46.15 కోట్ల వాక్సిన్డోస్లను పంపిణీ చేయడం జరిగింది.
దేశంలో ఇప్పటివరకు మొత్తం 3,07,81,263 మంది కోవిడ్ నుంచి కోలుకున్నారు.
రికవరీ రేటు ప్రస్తుతం 97.37 శాతంగా ఉంది.
గత 24 గంటలలో 37,291 మంది పేషెంట్లు కోవిడ్ నుంచి కోలుకున్నారు.
దేశంలో గత 24 గంటలలో 41,649 కొత్త కోవిడ్ పాజిటివ్ కేసులు నమోదయ్యాయి.
ఇండియాలో ప్రస్తుతం క్రియా శీల కేస్లోడ్ 4,08,920
క్రియాశీల కేసులు మొత్తం కేసులలో 1.29 శాతం గా ఉన్నాయి.
వారపు పాజిటివిటి రేటు 5 శాతం కంటే తక్కువగా ఉంది. ప్రస్తుతం ఇది 2.42 శాతంగా ఉంది.
రోజువారి పాజిటివిటి రేటు 5 శాతం కంటే తక్కువగా, 2.34 శాతం వద్ద ఉంది.
దేశంలో కోవిడ్ పరీక్షల సామర్ధ్యాన్ని గణనీయంగా పెంచడం జరిగింది. ఇప్పటివరకు దేశంలో 46.64 కోట్ల కోవిడ్ పరీక్షలు నిర్వహించడం జరిగింది.
రక్షణ మంత్రిత్వ శాఖ
సీనియర్ ఎయిర్ స్టాఫ్ ఆఫీసర్గా ఎయిర్ మార్షల్ విక్రమ్ సింగ్ బాధ్యతలు
పశ్చిమ వైమానిక దళ స్థావరం ప్రధాన కార్యాలయం సీనియర్ ఎయిర్ స్టాఫ్ ఆఫీసర్గా ఎయిర్ మార్షల్ విక్రమ్ సింగ్ బాధ్యతలు స్వీకరించారు.
1984 డిసెంబర్ 21వ తేదీన, యుద్ధ విమాన పైలెట్గా ఆయన సేవలు ప్రారంభమయ్యాయి. మిగ్-21, మిరేజ్-2000 విమానాలను నడిపారు. తర్వాత, ఫ్లైయింగ్ ఇన్స్ట్రక్టర్స్ కోర్సు, ఎక్స్పెరిమెంటల్ ప్లైట్ టెస్ట్ కోర్సు, దక్షిణాఫ్రికాలో స్టాఫ్ కోర్సు చేశారు. నేషనల్ ఫ్లైట్ టెస్ట్ సెంటర్లో విధులు నిర్వర్తించారు. వైమానిక కేంద్రం కమాండెంట్గా బాధ్యతలు పూర్తి చేశారు. వైమానిక దళ ప్రధాన కార్యాలయంలో వివిధ హోదాల్లో పని చేశారు. ఇంటిగ్రేటెడ్ డిఫెన్స్ స్టాఫ్ హెడ్ క్వార్టర్స్లోనూ సేవలందించారు. వైమానిక దళ ప్రధాన కార్యాలయంలో సీనియర్ ఎయిర్ స్టాఫ్ ఆఫీసర్గా బాధ్యతలు చేపట్టేముందు, ఎయిర్ స్టాఫ్ అసిస్టెంట్ చీఫ్ గానూ విక్రమ్ సింగ్ పని చేశారు.